《重过海珠寺读旧题》
明代·张萱

两岸丹枫叶叶新，重携尊酒赛江神。黄金误结依刘客，白发谁怜哭汉人。

灯下僧雏休问讯，帆前鸥鸟尚相亲。旧题已付湘灵瑟，何必游人为拂尘。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。